הוועדה המסדרת, כנסת 20, פרוטוקול מספר 19, 2015-05-26 15:15

צחי הנגבי: רבותי, אני פותח את הישיבה.

צחי הנגבי: התבקשנו לדון ולהחליט בערעור על החלטת הנשיאות מאתמול.

צחי הנגבי: הנושא הוא: "ביטול קריטריון מיצוי כושר ההשתכרות כתנאי לסבסוד מעונות-יום", של חבר הכנסת שרון גל; "ביטול דרישת התעסוקה של שני ההורים כתנאי לקבלת סבסוד במעונות-יום", של חבר הכנסת מיקי לוי.

צחי הנגבי: דיברתי עם שרון גל.

צחי הנגבי: לפי התקנון מקובל שחבר הכנסת המערער נמצא כאן, זה למעשה תנאי לקבלת הערעור, אלא אם יש נסיבות בריאותיות או מוצדקות אחרות.

צחי הנגבי: הסיבה המוצדקת היא שבאמת אני התעכבתי לאורך שעות ארוכות בזימון הישיבה ולכן נאלץ היה לצאת.

צחי הנגבי: אבל חבר הכנסת מיקי לוי אתנו, אז זה מכסה את הבעיה הזאת.

צחי הנגבי: אני חושב שגם אין מה להסביר, ההצעה שלך הוסברה כבר במליאה.

מיקי לוי: אני מאוד מודה.

מיקי לוי: אני חושב שהנושא הזה ממש בנפשי והייתי מאוד שמח – מחר אין הצעות לסדר או הצעות חוק פרטיות והמליאה ממילא זמנה בידה.

צחי הנגבי: זה עוד נושא ששנוי במחלוקת.

צחי הנגבי: אתם תשמעו בוודאי דעה נוגדת מנציגי המפלגות הדתיות והחרדיות – זה בסדר, זה חלק מהדמוקרטיה.

צחי הנגבי: אבל הערעור שלך צריך לבוא להצבעה: מי בעד קבלת הערעור?

צחי הנגבי: מי נגד?

צחי הנגבי: בעד קבלת הערעור – פה אחד

צחי הנגבי: הערעור עבר ויתווסף לסדר-היום, בסוף סדר-היום ביום רביעי.

צחי הנגבי: אני מודה לך.

מיקי לוי: תודה רבה, אדוני.

צחי הנגבי: הישיבה סגורה.